*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-2313/21

Sarajevo, 27.12.2021. godine

**Z A P I S N I K**

**28.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 21.12.2021. godine**

Sjednica je počela u 10.22 u Hotelu Hills na Ilidži.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Dženana Hodžić, Faika Mujanović-Glamočanin i Elzina Pirić.

Zastupnička pitanja

Damir Mašić iskazao je nezadovoljstvo zbog nenazočnosti članova Vlade FBiH na sjednici.

Prvo pitanje uputio je dopremijerki Vlade FBiH, a u svezi zaključka koji je na prošloj sjednici Dom usvojio, a kojim se nalaže Vladi FBiH, odnosno Federalnom ministarstvu financija da stavi izvan snage spornu Odluku o zamjeni fiskalnih kasa. Ministrica je obećala da će ako Zastupnički dom izglasa takav zaključak, povući Odluku, ispred Kluba zastupnika SDP pita, je li to učinjeno i ako jeste, kojega dana, a ako nije zašto nije i kada se planira uraditi?

Drugo pitanje uputio je premijeru i Vladi FBiH, navodi da je iz medija saznao da je Vlada izdvojila navodno 800 tisuća konvertibilnih maraka za PR, te prije nego što poduzmu bilo kakve korake kao Klub i Parlament, traži da dostave informaciju jesu li su oni doista u godini pandemije planirali 800 tisuća konvertibilnih maraka privatnoj PR tvrtki da promovira rad Vlade FBiH. Ako jesu, koji je bio prioritet Vlade FBiH i iz kojih razloga da se izdvoje tolika sredstva.

Marina Mujkanović prvo pitanje uputila je Vladi FBiH – hoće li do kraja 2021. godine biti realiziran Zaključak kojega je usvojio Zastupnički dom Parlamenta FBiH u travnju 2021. godine kojim se obvezuje Vlada FBiH u rebalansu proračuna iznađe dodatna sredstva za Zavod za transfuziologiju u iznosu od 375 tisuća konvertibilnih maraka za nabavu opreme.

Je li realiziran Zaključak usvojen na tematskoj sjednici Zastupničkog doma, a u svezi stanja u zavodima za zbrinjavanje mentalno-invalidnih osoba koja je održana 04.12.2019. godine, kojim je zadužena Vlada FBiH da pripremi prijedlog izmjena i dopuna Zakona o inspekcijama u Federaciji BiH kojim će se formirati inspektorat za socijalnu i dječiju zaštitu u čijoj nadležnosti bi bio između ostalog inspekcijski nadzor nad radom ustanova socijalne zaštite čiji je osnivač Federacija BiH.

Posljednje pitanje upućuje Federalnom ministarstvu zdravstva – je li realiziran zaključak s tematske sjednice Zastupničkoga doma koja je održana 14.12., kojim je Federalno ministarstvo zdravstva zaduženo da predloži rješenje kojim će korisnicima smještenim u ustanove biti osigurana jednaka razina zdravstvene skrbi na području gdje ustanova djeluje bez obzira na područje kojem osiguranik pripada.

Jasmina Zubić pitanje je uputila Vladi FBiH – hoće li će u planu rada Vlade FBiH za 2022. godinu biti Zakon o zdravstvenom osiguranju?

Naredno pitanje – kada će se na dnevnom redu Doma naroda naći Nacrt Zakona o izmjenama i dopunama Zakona o vodama koji je usvojen na sjednici Zastupničkoga doma Parlamenta FBiH 2019. godine.

Pokrenula je inicijativu prema Vladi FBiH da se u Proračunu Federacije BiH za 2022. godinu planiraju sredstva za dodjelu nagrada i priznanja davateljima krvi u Federaciji BiH s prijemom kod premijera.

Obrazložila je inicijativu za koju je Odbor za ekonomsku i financijsku politiku zadužio da izloži, te kazala da je Odbor usvojio Incijativu Udruge poslodavaca komunalnog gospodarstva i donio zaključak da se Inicijativa za izmjene Pravilnika uputi kako bi se vodoprivredne naknade izuzele iz osnovice za obračun PDV-a. Odbor predlaže da se članak 22. Pravilnika o primjeni Zakona o PDV-u dopuni novim stavkom 3., koji glasi “poreska osnovica prometa dobara i usluga javnih poduzeća komunalnog gospodarstva jeste oporezivi iznos naknade u novcu stvarima ili uslugama koju obveznik primi ili treba da primi za isporučena dobra ili pružene usluge izuzev javnih prihoda od posebnih vodnih naknada.” Postojeći stavci 3.,4.,5., i 6., postaju stavci 4.,5.,6. i 7.

Sanela Prašović osvrnula se napitanje koje je Vladi FBiH uputila na prošloj sjednici, te ponovno pita – zašto su proveli proces postupka nabave i izdvojili 814 tisuća i 905 konvertibilnih maraka za usluge PR promocije kada istovremeno imaju formiran Ured Vlade FBiH za odnose s javnošću i devet uposlenih osoba.

Temeljem kojih saznanja, analiza i informacija su utvrdili opravdanost da se ta stavka uvrsti u Proračun za 2021. godinu?

Temeljem kojih saznanja, analiza i inforamcija su utvrdili i kreirali to, napravili javni poziv? Traži da joj se dostave dokumenti koji potvrđuju opravdanost ove nabave i traži da se dostave imena i prezimena, funkcija i radno mjesto onih koji su bili u Povjenerstvu za izbor ponude za ovaj javni poziv.

Predložila je zaključak za dnevni red sjednice da se ta sredstva upute Udruzi “Srce za djecu oboljelu od raka” i u svrhu liječenja djece oboljele od raka.

Adis Arapović prvo pitanje – zašto Parlament FBiH nije u propisanom zakonskom roku dobio Nacrt Proračuna za 2022. godinu, i je li nas neusvajanje proračuna izlaže riziku od ustavne krize, raspuštanja Parlamenta i svih posljedica koje bi potom nastupile?

Pitanje je uputio Federalnom ministarstvu okoliša i turizma a vezana za aferu Rio Tinto, te ima li ima saznanja, je li tvrtka Medeni Brijeg koja se povezuje s istraživanjima i koja je sestrinska firma Likos Balkan Metals iz Bijeljine čiji je utemeljitelj Likos Metal LTD iz Australije ima u planu iskopavanje litijuma na bilo kojem teritoriju Bosne i Hercegovine.

Adisa Kokić Hinović pokrenula je inicijativu prema Federalnom ministarstvu za rad i socijalnu politiku kojom traži da kreira a Vlada FBiH usvoji Nacrt Zakona o socijalnom poduzetništvu Federacije BIH te da isti u što kraćem vremenskom roku dostavi Parlamentu Federacije BiH.

Husein Rošić pitanje je uputio JP Ceste Federacije BiH, te kazao da je na prošloj sjednici postavio dva pitanja a tiču se brze ceste Bihać-Velika Kladuša i planskim aktivnostima rekonstrukcije, modernizacije magistralnih cesta na području Unsko-sanskog kantona te kazao na ova pitanja nije dobio odgovore.

Pokreće inicijativu prema Ministarstvu privrede Unsko-sanskog kantona a tiče se prekategorizacije lokalne ceste u regionalnu cestu prema graničnom prijelazu Hadžin Potok na području Grada Cazina. Traži da se postupi sukladno članku 9. da izvrše prekategorizaciju kako bi se Vlada FBiH mogla očitovati vezano za neophodna financijska sredstva za rekonstrukciju istog i odrede broj regionalne ceste.

Goran Akšamija pitanje je uputio Zavodu za zdravstveno osiguranje i reosiguranje FBiH, kojim traži da odgovori na informaciju da nije izvršena distribucija određenih citostatika za peroralnu primjenu Kliničkoj apoteci Kliničkog centra Univerziteta u Sarajevu, odnosno kapecitabin tablete koje su trebale biti dostupne onkološkim pacijentima na dan 06.12.2021. godine.

Drugo pitanje uputio je Federalnom ministarstvu pravde – je li po ugovoru o volontiranju ustanove koje su u mogućnosti na osnovu postojećih zakonskih odredbi omogućiti ovaj vid djelatnosti imaju obvezu kod eventualnog osiguranja naknada za topli obrok i naknada za prijevoz volonterima plaćati tzv. male doprinose.

Adnan Efendić uputio je urgenciju prema Vladi FBiH, odnosno Federalnom ministarstvu energetike, rudarstva i industrije, a tiče se Zakona o javno-privatnom partnerstvu. Dva puta je pokretao inicijativu i traži da se taj Zakon što prije nađe pred Parlamentom.

Pokrenuo je inicijativu prema Vladi FBiH i Federalnom ministarstvu okoliša i turizma da se u parlamentarnu proceduru upute izmjene i dopune Zakona o upravljanju otpadom Federacije BiH, te da Ministarstvo putem izmjene i dopune Pravilnika upravljanja ambalažom i ombalažnim otpadom sukladno direktivama Europskog Parlamenta i Europskog vijeća propiše mjere u pogledu smanjenja potrošnje plastičnih vrećica u trgovinama.

Naredna inicijativa upućena je prema Vladi FBiH i Federalnom ministarstvu okoliša i turizma i Fondu za zaštitu okoliša FBiH da izradi i u parlamentrnu porceduru uputi Strategiju razvitka turizma Federacije BiH za 2021.-2027. godinu.

Pokrenuo je i inicijativu također prema Vladi FBiH i resornom ministarstvu okoliša i turizma Fondu za zaštitu okoliša FBiH, da izradi i u prlamentarnu porceduru uputi Strategiju okoliša Federacije BiH za razdoblje 2022.-2030. godina sa+ posebnim osvrtom na federalni plan upravljanja otpadom za propisano razdoblje.

Majra Dautbegović pitanje je uputila JP Autoceste FBiH i Ceste FBiH - što je poduzeto i u kojoj fazi je relizacija obveza koje proističu iz zaključka Doma naroda Parlamenta FBiH koji je usvojen 09.02.2017. godine a vezano za trasu autoceste na Koridoru Vc, jesu li upoznate banke kreditori za Koridor Vc i jesu li osigurana sredstva za realiziranje navedenih zaključaka te kakva dinamika realiziranja je usvojena.

Mirsad Čamdžić pokrenuo je inicijativu prema Federalnom ministarstvu rada i socijalne politike za pokretanje aktivnosti kako bi Zavod za mirovinsko i invalidsko osiguranje imao zakonski temelj za izdavanje mirovinske kartice kojom se dokazuje status umirovljenika.

Miomirka Melank osvrnula se na inicijativu koju je pokrenula a odnosi se na Umjetničku galeriju BiH i ostalih sedam institucija. Traži da se iz interventnih sredstava izdvoji 100 tisuća konvertibilnih maraka za Umjetničku galeriju i 50 tisuća konvertibilnih maraka za Muzej književnosti i 50 tisuća konvertibilnih maraka za ostale institucije koje su u problemima.

Sanela Klarić kazala je da je pokrenula inicijativu za žurno izdavanje rješenja o uspostavi prijašnjeg stanja zemljišta na kojem je pokrenut projekt izgradnje obaloutvrde na Sanici rijeci prve kategorije a za koji je dozvola za građenje poništena. Na više adresa je uputila zahtjeve ovih građana između ostalog o Studiji utjecaja, je li ikada provedena javna rasprava, a s druge strane je li kažnjeno ovo poduzeće te smatra važnim da se očituje oko kamenoloma. Uputila je inicijativu prema Federalnoj upravi za inspekcijske poslove za žurno izdavanje rješenja o uspostavi prijašnjeg stanja a vezano za rijeku Drinu i Goražde.

Pitanje je uputila premijeru – što se dešava s Zakonom o izmjenama i dopunama Zakona o koncesijama. Ukoliko ne dobije odgovor, insistira da Dom na sljedećem zasijedanju ima ovaj Zakon na dnevnome redu.

Elma Đogić pripremila je set pitanja, koja će predati pisanim putem, a neka će postaviti usmenim putem.

Prvo pitanje uputila je Federalnom ministarstvu poljoprivrede, vodoprivrede i šumarstva a u svezi odgovora na pitanje koje je postavila u svezi poduzeća Agrokomerc d.d. Velika Kladuša koje se odnosi na izvješća o provedbi financijske konsolidacije ovoga društva gdje traži od Ministarstva da dostavi 82 mjesečna izvješća i 13 šestomjesečnih izvješća o provedbi financijske konsolidacije gospodarskog društva Agrokomerc zaključno sa 31.10.2021. godine. Traži zbog opsežnosti materijala da joj se dostavi na CD-u.

Naredno pitanje uputila je predsjedatelja Zastupničkoga doma i računovodstvu, kojim traži da joj se dostavi podatak koliko putnih troškova i dnevnica je potrošeno za rad odbora i povjerenstava u Zastupničkom domu Parlamenta FBiH za mandatno razdoblje 2018.-2022. godina i koji odbori i povjerenstva su u pitanju.

Pitanje je uputila Etičkom povjerenstvu Zastupničkoga doma Parlamenta FBiH- je li ikada zasjedalo Povjerenstvo i traži od tajnika da dostavi zapisnik s iste, budući da je bila predmetom rasprave.

Kenela Zuko kazala je da je 26.10. pokrenula inicijativu a tiče se uvođenja senzora djeci dijabetičarima do 26 godine, nakon toga kontaktirala je Federalno ministarstvo zdravstva i rečeno joj je da treba promijeniti određeni članak, kako bi se sredstva mogla izdvojiti. Pokreće urgenciju za izmjenu odluke o utvrđivanju temeljnog paketa zdravstvenih prava prema Federalnom ministarstvu zdravstva da pripremi izmjene odluke o utvrđivanju temeljnog paketa zdravstvenih prava, u dijelu koji se odnosi na točku 9. stavak 2. podtočku d), tako da u točki 2. podtočka d) glasi: ”Nabava aparata i senzornih mjerača za kontinuirano mjerenje razine šećer a u krvi “ te uputi u proceduru.

Uputila je urgenciju u svezi Inicijative za planiranje i financiranje Programa ranog otkrivanja karcinoma dojke na području Federacije BiH, 26.10., te temeljem toga traži od Zavoda za javno zdravstvo da napravi prijedlog programa ranog otkrivanja karcinoma dojke.Troškovi prevencije bi se trebali podjednako financirati iz proračuna kantona i proračuna Federacije BiH.

Albin Muslić komentirao je ranije postavljena pitanja na koja nije dobio odgovor, te uputio molbu Stručnoj službi da uzme u obzir sva pitanja na koja nije dobio odgovore kako bi se to javno prezentiralo.Postavio je pitanje – kada će dobiti odgovore na ranije postavljena pitanja.

Naredno pitanje uputio je JP Autoceste Federacije BiH a vezano je za izgradnju brze ceste Lašva-Nević Polje, rečeno je da će se graditi na proljeće 2022. godine. Navedeno je da će se graditi samo kroz poslovnu zonu Vitez i do Nević Polja, te pita jesu li građani drugog reda oni koji žive izvan Koridora Vc, a gravitiraju u tom putnom pravcu. Traži detaljan odgovor, zašto je i tko je preskočio prvu dionicu od Lašve do NevićPolja, odnosno kada će početi izgradnja cijele dionice. Traži da se javno i transparentno kaže kada će započeti izgradnja brze ceste za koju je osigurano 107 milijuna konvertibilnih maraka.

Dževad Adžem pokrenuo je inicijativu a odnosi se na preuzimanje duga u trećoj tranši Stand by aranžmana kada je u pitanju Bosansko-podrinjski i Zapadno-hercegovački kanton: Obzirom da dugovanje Bosansko-podrinjskog i Zapadno-hercegovačkog kantona znatno utječe na financijsku stabilnost ova dva kantona, predlaže Zastupničkom domu da usvoji inicijativu kojom se obvezuje Vlada FBiH da preuzme obveze po kreditu ova dva kantona po osnovi treće tranše Stand by aranžama sa MMF-om i da u svezi s tim Vlada FBiH i Parlament FBiH, svatko iz svoje nadležnosti donesu odluke kojim će Federacija BiH preuzeti obveze o oba dugovanja u iznosu koji je naveden u ovoj incijativi.

Eldar Čomor pokrenuo je inicijativu prema Federalnom ministarstvu energije, rudarstva i industrije, kojom traži da Vlada FBiH žurno izvrši smjenu uprave u Tehničko-remontnom zavodu Hadžići d.d. te dao obrazloženje.

Nedžad Šećić prvo pitanje uputio je premijeru Vlade FBiH i Federalnom ministarstvu zdravstva – jesu li su upoznati s činjenicom da je Federalna uprava za inspekcijske poslove bila u Univerzitetsko-kliničkom centru u Tuzli i ustanovila određene nepravilnosti prilikom imenovanja Upravnoga odbora na UKC-u, ako je to točno, što će učiniti po tom pitanju.

Ponavlja naredno pitanje u ime Kluba a uputio ga je premijeru – jesu li zdravstvene ustanove dostavile Informaciju o utrošku sredstava za borbu protiv COVID-19 a ako jesu, kada će Parlament FBiH dobiti tu informaciju.

Hasan Muratović pokrenuo je inicijativu, kojom traži da Zastupnički dom donese zaključak – glede brige za zdravlje građana Federacije BiH i spriječavanja štetnih posljedica po okolicu i eko sustav obustavljaju se sve aktivnosti u svezi pregovora i priprema za ekspolataciju rude i litijuma na teritoriji Federacije BiH. Nalaže se Vladi FBiH da u roku od 90 dana pripremi zakon ili drugi propis koji će implementrati ovaj zaključak.

Tahir Nuhić pitanje je uputio Vladi FBiH i ministrici Milićević – zašto ne dostavljaju u parlamentarnu proceduru Zakon o doprinosima i Zakon o porezu nadohodak.

Naredno pitanje uputio je Vladi FBiH i Elektroprivredi BiH - zbog čega se povećava cijena električne energije?

Amela Kuskunović postavila je pitanja Vladi FBiH, Zavodu za javno zdravstvo i Federalnom ministarstvu zdravstva - što je Zavod za javno zdravstvo učinio na rješavanju problema ugroženog mentalnog zdravlja djece i mladih ljudi u Federaciji BiH.

Dokle su došli preventivni programi za maligne bolesti u Federaciji kao i postojeća Strategija, usvojena a nikada revidirana iz 2012. godine.

Je li i kada izrađen Program za dijagnosticiranje i terapijsko djelovanje pacijenata od rijetkih bolesti.

Alma Kratina osvrnula se na neusvojenu inicijativu, koju je pokrenula a tiče se izrade novog Obiteljskog zakona i socijalne karte. Zahvalila se kolegama koji su na Odboru podržali ovu inicijativu ali se ne slaže sa mišljenjem Vlade FBiH. Kazala je da će inicijativu ponovno uputiti u proceduru.

U raspravi o dnevnome redu sudjelovali su: Damir Mašić, Adnan Efendić i Irfan Čengić.

Data je stanka 15 minuta.

Nakon stanke, prešlo se na očitovanje o prijedlozima za dnevni red.

Prijedlog Adisa Arapovića da se u dnevni red uvrsti točka – Prijedlog Zakona o korištenju i nabavi službenih putničkih automobila u organima uprave FBiH – skraćeni postupak nije usvojen (23 glasa za, bez glasova protiv i 39 suzdržnaih glasova).

S 51 glasom za, bez glasova protiv i uz 17 suzdržanih glasova, usvojen je prijedlog Kluba zastupnika SDA da se u dnevni red uvrsti točka – Rezolucija o osudi napada na ustavno-pravni poredak države Bosne i Hercegovine.

S 71 glasova za, bez glasova protiv i bez suzdržanih glasova, usvojen je prijedlog Sanele Prašović-Gadžo da se u dnevni red uvrsti točka – Zaključak u svezi preusmjeravanja sredstava iz Proračuna FBiH za 2021. godinu za liječenje djece oboljele od karcinoma.

Prijedlog Kluba zastupnika HDZBiH-HNS da se u dnevni red uvrsti Rezolucija o zaštiti Ustava BiH, Ustava FBiH, međunarodnih sporazuma i pripadajućih aneksa, te provedbi presuda Ustavnoga suda i Europskog suda za ljudska prava, nije usvojen (20 glasova za, bez glasova protiv i 53 suzdržana glasa).

Prijedlog da se u dnevni red uvrsti Prijedlog Zakona o izmjeni i dopuni Zakona o mirovinskom i invalidskom osiguranju, predlagatelja Damira Mašića i Anera Žuljevića – skraćeni postupak, nije usvojen (31 glas za, bez glasova protiv i 40 suzdržanih glasova).

S 59 glasova za, bez glasova protiv i s 16 suzdržanih glasova usvojen je prijedlog Kluba zastupnika SDA da se Prijedlog Zakona o izmjeni Zakona o pravima branitelja i članova njihovih obitelji - skraćeni postupak uvrsti u dnevni red.

S 52 glasa za, bez glasova protiv i s 14 suzdržanih glasova, usvojen je prijedlog Kluba zastupnika SDA, da se u dnevni red uvrsti točka, Prijedlog Zakona o dopuni Zakona o električnoj energiji – žurni postupak.

Irfan Čengić predložio je zaključak. S 51 glasom za, bez glasova protiv i s 22 suzdržana glasa, usvojen je sljedeći:

Z A K LJ U Č A K

Zadužuje se Povjerenstvo za izbor i imenovanja da do točke – Izbori i imenovanja definira prijedlog kandidata za dopredsjedatelja Doma iz reda srpskoga naroda.

Prijedlog da se Prijedlog Zakona o izmjenama Zakona o mirovinskom i invalidskom osiguranju razmatra po žurnome postupku, usvojen je s 70 glasova za, bez glasova protiv i sedam suzdržanih glasova.

Prijedlog da se Prijedlog Zakona o dopuni Zakona o električnoj energiji u FBiH razmatra po žurnome postupku, usvojen je s 66 glasova za, bez glasova protiv i 14 suzdržanih glasova.

S 73 glasa za, bez glasova protiv i tri suzdržana glasa, usvojen je sljedeći:

D N E V N I R E D

1. Informacija o epidemiološkoj situaciji Covid – 19 u FBiH na dan 29.11 i 13.12.2021. godine s prijedlogom naredbi i preporuka Kriznog stožera Federalnog ministarstva zdravstva,
2. Prijedlog Zakona o izmjenama i dopunama Zakona o mirovinskom i invalidskom osiguranju - žurni postupak,
3. Prijedlog Zakona o dopuni Zakona o električnoj energiji u FBiH –žurni postupak,
4. Prijedlog Zakona o izmjenama Zakona o prodaji stanova na kojima postoji stanarsko pravo – skraćeni postupak,
5. Prijedlog Zakona o Gradu Bosanska Krupa - skraćeni postupak,
6. Prijedlog Zakona o Gradu Orašje - skraćeni postupak,
7. Prijedlog Zakona o Gradu Lukavac - skraćeni postupak,
8. Prijedlog Zakona o Gradu Konjic - skraćeni postupak,
9. Prijedlog Zakona o Gradu Stolac - skraćeni postupak,
10. Prijedlog Zakona o Gradu Zavidovići - skraćeni postupak,
11. Prijedlog Zakona o izmjeni Zakona o pravima branitelja i članova njihovih obitelji, predlagatelj: Klub zastupnika SDA – skraćeni postupak,
12. Prijedlog Zakona o slobodnim zonama u Federaciji BiH,
13. Prijedlog Zakona o gasovodu „Južna interkonekcija Bosna i Hercegovina i Republika Hrvatska“
14. Godišnje izvješće o poslovanju JP Željeznice FBiH d.o.o Sarajevo za 2019. godinu
15. Izvješće o radu FERK-a za 2020. godinu,
16. Prijedlog Financijskog plana –Proračuna FERK-a za 2022. godinu,
17. Informacija Federalnog ministarstva energije, rudarstva i industrije u svezi povećanja cijena električne energije u Federaciji BiH,
18. Kvartalno izvješće o dugu Q3/21,
19. Prijedlog Rezolucije o osudi napada na ustavnopravni poredak države Bosne i Hercegovine, predlagatelj Klub zastupnika SDA,
20. Zaključak u svezi preusmjeravanja sredstava iz Proračuna FBiH za 2021. godinu za liječnje djece oboljele od karcinoma, predlagatelj Sanela Prašović-Gadžo,
21. Izbori i imenovanja.
22. **Informacija o epidemiološkoj situaciji Covid – 19 u FBiH na dan 29.11 i 13.12.2021. godine s prijedlogom naredbi i preporuka Kriznog stožera Federalnog ministarstva zdravstva**

Informaciju je dostavila Vlada FBiH.

Goran Čerkez i Adna Dizarević-Maksumić dali su dodatno obrazloženje u svezi ove točke dnevnoga reda.

U raspravi su sudjelovali: Belma Pojskić i Mara Đukić.

Zastupnički dom primio je na znanje Informaciju o epidemiološkoj situaciji Covid – 19 u FBiH na dan 29.11 i 13.12.2021. godine s prijedlogom naredbi i preporuka Kriznog stožera Federalnog ministarstva zdravstva.

1. **Prijedlog Zakona o izmjenama i dopunama Zakona o mirovinskom i invalidskom osiguranju** - žurni postupak

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Vlada FBiH dostavila je dva amandmana, koja su postala sastavni dio Prijedloga Zakona ( Amandman I. na članak 3 i članak 10. brišu se. Amandman II – u članku 6. stavak (1) mijenja se i glasi: U članku 79. stavak (1) iza riječi „procenta porasta“ i riječi „stope rasta“ riječ „realnog bruto društvenog proizvoda „ zamijenjuju se riječima „bruto domaćeg proizvoda“.

Ispred Vlade FBiH dodatno obrazloženje dao je ministar Vesko Drljača.

U raspravi su sudjelovali: Damir Mašić, Husein Rošić, Dževad Adžem, Jasmina Zubić, Zijat Mušić, Elvir Karajbić, Hajrudin Žilić i predsjednik Udruge umirovljenika FBiH Redžo Mehić.

Dogovoreno je da se na rad pređe po točki 4. dnevnoga reda, budući da radna tijela nisu razmatrala prijedloge zakona koji su u dnevni red uvršteni nakndno a Vlada FBiH se nije očitovala o podnesenim amandmanima.

**4. Prijedlog Zakona o izmjenama Zakona o prodaji stanova na kojima postoji stanarsko pravo** – skraćeni postupak

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je sa75 glasa za, bez glasova protiv i bez suzdržanih glasova usvojeno.

U raspravi nitko nije sudjelovao.

S 72 glasa za, bez glasova protiv i bez suzdržanih glasova, usvojen je Prijedlog Zakona o izmjenama Zakona o prodaji stanova na kojima postoji stanarsko pravo.

Prešlo se na rad po točkama: 5,6,7.,8.,9. i 10.

1. **Prijedlog Zakona o Gradu Bosanska Krupa - skraćeni postupak,**
2. **Prijedlog Zakona o Gradu Orašje - skraćeni postupak,**
3. **Prijedlog Zakona o Gradu Lukavac - skraćeni postupak,**
4. **Prijedlog Zakona o Gradu Konjic - skraćeni postupak,**
5. **Prijedlog Zakona o Gradu Stolac - skraćeni postupak,**
6. **Prijedlog Zakona o Gradu Zavidovići - skraćeni postupak,**

Prijedloge zakona utvrdila je Vlada FBiH.

Prijedloge zakona razmatrala su mjerodavna radna tijela i dostavila izvješća.

Ispred Povjerenstva ze lokalnu samoupravu obrazlagao je Irfan Čengić.

Prije otvaranja pretresa, predsjedatelj je, na temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona o Gradu Bosanska Krupa, te pozvao zastupnike da se očituju hoće li će se razmatrati po skraćenom postupku, a što je s 61 glasom za, sedam glasova protiv i bez suzdržanih glasova usvojeno.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona o Gradu Orašje, te pozvao zastupnike da se očituju hoće li će se razmatrati po skraćenom postupku, a što je s 65 glasova za, devet glasova protiv i bez suzdržanih glasova usvojeno.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona o Gradu Lukavac, te pozvao zastupnike da se očituju hoće li će se razmatrati po skraćenom postupku, a što je sa 64 glasa za, devet glasova protiv i bez suzdržanih glasova usvojeno.

Prije otvaranja pretresa, predsjedatelj je, temeljem članka 172. staakv 3. Poslovnika kazao da se ne radi o složenom i opsežnom Prijedlogu Zakona o Gradu Konjic, te pozvao zastupnike da se očituju hoće li će se razmatrati po skraćenom postupku, a što je s 67 glasova za, devet glasova protiv i bez suzdržanih glasova usvojeno.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona o Gradu Stolac, te pozvao zastupnike da se očituju hoće li će se razmatrati po skraćenom postupku, a što je s 60 glasova za, 11 glasova protiv i bez suzdržanih glasova usvojeno.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona o Gradu Zavidovići te pozvao zastupnike da se očituju hoće li će se razmatrati po skraćenom postupku, a što je s 64 glasa za, sdevet glasova protiv i bez suzdržanih glasova usvojeno.

U raspravi su sudjelovali: Damir Mašić, Salmir Kaplan i Mario Mikulić.

Stanka 15 minuta.

Nakon stanke, nastavljena je rasprava u kojoj je sudjelovao Mirsad Čamdžić.

Data je stanka do 15,00.

Nakon stanke nastavilo se s raspravom u kojoj su sudjelovali: Amer Obradović, Samira Begić, Irfan Čengić, Jasmina Zubić, Sabina Ćudić koja je tražila sa u Zapisnik uđe: „ da to danas činimo i kada se donese Odluka Ustavnoga suda da smo danas neustavno djelovali da su bili oni koji su: a) nesvjesno neustavno djelovali, b) oni koji su svjesno neustavno djelovali pod izgovorom da nemaju zvaničnu odluku suda, i c) ona nekolicina nas koji su i prošli put glasovali protiv ovog ustavnog sunovrata i koji će i danas glasovati protiv kršenja Ustava FBiH.“

S 60 glasova za, 10 glasova protiv i šest suzdržanih glasova, usvojen je Prijedlog Zakona o Gradu Bosanska Krupa.

S 56 glasova za, 10 glasova protiv i sedam suzdržanih glasova, usvojen je Prijedlog Zakona o Gradu Orašje.

S 58 glasova za, 10 glasova protiv i šest suzdržanih glasova, usvojen je Prijedlog Zakona o Gradu Lukavac.

S 59 glasova za, devet glasova protiv i šest suzdržanih glasova, usvojen je Prijedlog Zakona o Gradu Konjic.

Nakon glasovanja o Prijedlogu Zakonao Gradu Stolac, ispred Kluba zastupnika HDZBiH –HNS, Marijan Klaić tražio je stanku pola sata.

Stanka pola sata.

Nakon stanke, predsjednik Kluba zastupnika HDZBiH-HNS zatražio je pojedinačno očitovanje o Prijedlogu Zakona o Gradu Stolac.

Temeljem pojedinačnog očitovanja, s 59 glasova za, osam glasova protiv i sedam suzdržanih glasova usvojen je Prijedlog Zakona o Gradu Stolac.

S 57 glasova za, sedam glasova protiv i šest suzdržanih glasova, usvojen je Prijedlog Zakona o Gradu Zavidovići.

1. **Prijedlog Zakona o dopuni Zakona o električnoj energiji u FBiH, predlagatelj Klub zastupnika SDA** –žurni postupak,

Prijedlog Zakona utvrdio je Klub zastupnika SDA.

Ispred Kluba zastupnika SDA dodatno obrazloženje dao je Adnan Efendić.

Klub zastupnika Naša stranka podnio je jedan amandaman.

U raspravi su sudjelovali: Ivica Pavković, Safer Demirović, Sanela Klarić, Mujo Hasić i Adnan Efendić.

Amandman Kluba zastupnika Naša stranka, koji se odnosi na članak 2. stavak 2. nije usvojen (26 glasova za, sedam glasova protiv i 34 suzdržana glasa).

S 74 glasa za, bez glasova protiv i s jednim suzdržanim glasom, usvojen je

Prijedlog Zakona o dopuni Zakona o električnoj energiji u FBiH.

1. **Prijedlog Zakona o izmjeni Zakona o pravima branitelja i članova njihovih obitelji, predlagatelj: Klub zastupnika SDA** – skraćeni postupak

Prijedlog Zakona utvrdio je Klub zastupnika SDA.

Ispred Kluba zastupnika SDA dodatno obrazloženje dao je Adnan Efendić

Prije otvaranja pretresa, predsjedtelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 59 glasa za, bez glasova protiv i 14 suzdržanih glasova usvojeno.

U raspravi su sudjelovali: Zijat Mušić, Dževad Adžem, Tašo Dacić, ispred Saveza paraplegičara Mujo Aganović i Saveza slijepih branitelja Bahrudin Mujkić.

S 70 glasova za, bez glasova protiv i pet suzdržanih glasova, usvojen je Prijedlog Zakona o izmjeni Zakona o pravima branitelja i članova njihovih obitelji.

1. **Prijedlog Zakona o slobodnim zonama u Federaciji BiH**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dao je ministar Zlatan Vujanović.

U raspravi je sudjelovala Jasmina Zubić.

S 60 glasova za, šest glasova protiv i dva suzdržana glasa usvojen je Prijedlog Zakona o slobodnim zonama u Federaciji BiH.

1. **Prijedlog Zakona o gasovodu „Južna interkonekcija Bosna i Hercegovina i Republika Hrvatska**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Nacrt ovog Zakona usvojen je na 16. redovitoj sjednici Zastupničkoga doma održanoj 02.12.2021.

Ispred Ministarstva obrazloženje je dao Darko Pranjić.

Ispred Odbora za energetiku, rudarstvo i industriju obrazlagao je Bahrudin Šarić.

U raspravi su sudjelovali: Albin Muslić, Sanela Klarić, Irfan Čengić,Bajro Makić, Mujo Hasić i Petar Galić.

Vlada FBiH dostavila je amandmane koji su postali sastavni dio Prijedloga zakona. Amandman I. U tekstu Prijedloga Zakona o gasovodu „Južna interkonekcija Bosna i Hercegovina i Republika Hrvatska“ članak 10. briše se i zamjenjuje se novim člankom, kako slijedi:

„Članak 10.

1. Uvjete zaštite okoliša za izgradnju gasovoda Južna interkonekcija Bosna i Hercegovina i Republika Hrvatska propisuje Federalno ministarstvo okoliša i turizma.
2. Okolinska dozvola izdata do dana stupanja na snagu ovog zakona smatra se rješenjem o odobravanju studije o procjeni utjecaja na okoliš u smislu odredbi Zakona o zaštiti okoliša („Službene novine Federacije BiH“, broj 15/21) i ostaje na snazi 10 godina od dana njenog izdavanja.
3. Nakon isteka roka iz stavka (2) ovog članka, zaštita okoliša osigurava se na temelju važećeg Zakona o zaštiti okoliša i podzakonskih propisa.“

Amandman II. U članku 5. stavak (4) se mijenja i glasi:„Investitor je dužan nakon puštanja u pogon gasovoda Južna interkonekcija Bosna i Hercegovina i Republika Hrvatska osigurati i njegov siguran rad i sve tehničke uvjete za prihvaćanje u transportni sustav gasa koji se uvozi iz različitih izvora sa spomenutog pravca i osigura njegov transport i nesmetanu isporuku potrošačima u suradnji s lokalnim energetskim kompanijama za distribuciju kao i osiguranje gasne dostupnosti svima koji su priključeni na transportni sustav, s ciljem očuvanja postojećeg i razvitka novog tržišta prirodnog gasa.“

Amandman III.U članku 5. stavak (2) alineja b) iza riječi „Mostar“ dodaju se riječi: „Gornji Vakuf – Uskoplje i Jajce“.

Predsjedatelj je kazao da je Vlada FBiH prihvatila dva amandmana Irfana Čengića: Amandman I. U članku 6. stavak 1. iza teksta „vlastitim sredstvima investitora“, a prije teksta „te drugim izvorima financiranja“ dodaje se novi tekst koji glasi: „prihodima ostvarenim naplatom transportnih/tranzitnih tarifa“. Amandman II. U članku 6. stavak 2. iza teksta „realizacije projekta Južna interkonekcija BiH i Republika Hrvatska“ dodaje se tekst koji glasi:

„te osigurati potrebne garancije po kreditnim aranžmanima.“

Vlada FBiH prihvatila je amandman Petra Galića i Ante Bakovića: U članku 5. stavak (2) alineja b) briše se i zamjenjuje se novim tekstom koji glasi:„Izgradnju odvojka za Mostar i Livno u drugoj fazi koja će započeti istovremeno sa radovima na prvoj fazi odnosno najkasnije odmah nakon okončanja prve faze.“

Vlada FBiH prihvatila jedan amanamdan Kluba zastupnika HDZBiH-HNS: U članku 5. stavak (4) se briše i zamjenjuje se novim stavkom koji glasi:

„Investitor je dužan nakon puštanja u pogon gasovoda Južna intekonekcija Bosna i Hercegovina i Republika Hrvatska osigurati njegov siguran rad i sve tehničke uvjete za prihvaćanje u transportni sustav gasa koji se uvozi iz različitih izvora s pomenutog pravca da se osigura njegov transport i nesmetanu isporuku potrošačima u suradnji s lokalnim energetskim kompanijama za distribuciju kao i osiguranje gasne dostupnosti svima koji su priključeni na transportni sustav s ciljem očuvanja postojećih i razvitka novog tržišta prirodnog gasa.“

Drugi amandman Kluba zastupnika HDZBiH-HNS Vlada FBiH nije prihvatila i Klub je prihvatio očitovanje Vlade FBiH.

Amandmani koje su podnijeli Boro Krišto i Ilijana Dronjić kao i amandman Bajre Makića nisu razmatrani jer nisu podneseni u roku.

S 65 glasova za, bez glasova protiv i bez suzdržanih glasova usvojen je Prijedlog Zakona o gasovodu „Južna interkonekcija Bosna i Hercegovina i Republika Hrvatska.

Klub zastupnika SDP predložio je zaključak. Sa 63 glasa za, bez glasova protiv i bez suzdržnih glasova, usvojen je sljedei:

Z A K LJ U Č A K

Obavezuje se Privredno društvo zaproizvodnju i transport BH Gasa d.o.o. Sarajevo da pristupi izradi Projekta koji će omogućiti priključak gasovoda Južnoj interkonekciji Tuzlanskom kantonu.

Prešlo se na točku 2.dnevnoga reda.

**2. Prijedlog Zakona o izmjenama i dopunama Zakona o mirovinskom i invalidskom osiguranju** - žurni postupak

Predsjedatelj je kazao da je Vlada FBiH prihvatila amandman Huseina Rošića: U članku 82. iza riječi: „po međunarodnim ugovorima“ dodaju se riječi: „i Sporazumom o međusobnim pravima i obvezama u sprovođenju mirovinskog i invalidskog osiguranja („Službene novine Federacije BiH“, broj 24/00), zaključenog između nosiltelja osiguranja u entitetima BiH“.

Iza stavka (1) dodaje se novi st. (2) i (3), koji glase:„(2) Izuzetno, od stavka (1) ovog članka, u slučaju da je zbirni iznos srazmjernih mirovina ostvarenih sukladno Sporazumu iz stavka (1) ovog članka manji od najnižeg iznosa mirovine iz članka 81. ovog zakona, korisniku starosne, obiteljske, odnosno invalidske mirovine pripada i razlika od zbirnog iznosa srazmjernih mirovina do iznosa najniže mirovine iz članka 81. ovog zakona. Pravo na isplatu razlike mirovine do iznosa najniže mirovine iz članka 81. ovog zakona, korisnik srazmjerne mirovine ostvaruje od momenta podnošenja zahtjeva za ostvarivanje ovog prava, a sukladno stavku (3) ovog članka.

(3) Postupak i potrebitu dokumentaciju za ostvarivanje prava na razliku do iznosa najniže mirovine iz stavka (2) ovog članka uredit će nositelj osiguranja svojim aktom.“.

Vlada FBiH nije prihvatila amandman Dževada Adžema. Budući da zastupnik Adžem nije bio nazočan u sali, o njegovom amandmanu se nije očitovalo. Vlada FBiH nije prihvatila amandman Kluba zastupnika SDP BiH te temeljem pojedinačnog očitovanja nije usvojen (39 glasova za, bez glasova protiv i 32 suzdržana glasa).

Klub zastupnika SDP BiH zatražio je stanku 20 minuta.

Stanka

Nako stanke, prešlo se na glasovnje o amandmanu I. Zijata Mušića, koji nije usvojen (24 glasa za, bez glasova protiv i 30 suzdržanih glasova). Amandman II. Zijata Mušića nije usvojen (26 glasova za, bez glasova protiv i 29 suzdržanih glasova). Amandman III. Zijata Mušića nije usvojen (24 glasa za, bez glasova protiv i 29 suzdržanih glasova). Amandman IV. Zijata Mušića nije usvojen (25 glasova za, bez glasova protiv i 28 suzdržanih glasova). Amandman V. Zijata Mušića nije usvojen (30 glasova za, bez glasova protiv i 28 suzdržanih glasova).

S 59 glasova za, jednim glasom protiv i 18 suzdržanih glasova, usvojen je Prijedlog Zakona o izmjenama i dopunama Zakona o mirovinskom i invalidskom osiguranju.

1. **Godišnje izvješće o poslovanju JP Željeznice FBiH d.o.o Sarajevo za 2019. godinu**

Godišnje izvješće dostavio je predsjednik Uprave Javnog poduzeća, generalni direktor Enis Džafić.

Ipred Odbora za promet i komunikacije obrazlagao je Adin Huremović.

U raspravi su sudjeloavli: Miomirka Melank i direktor Džafić.

S 57 glasova za, bez glasova protiv i 13 suzdržanih glasova, usvojeno je Godišnje izvješće o poslovanju JP Željeznice FBiH d.o.o Sarajevo za 2019. godinu.

1. **Izvješće o radu FERK-a za 2020. godinu**

Izvješće je dostavio FERK.

Ispred Odbora za energetiku, rudarstvo i industriju obrazlagao je Bahrudin Šarić.

U raspravi su sudjelovali: Sanela Klarić, i ispred FERK-a Sanela Pokrajčić.

Sa 61 glasom za, bez glasova protiv i devet suzdržanih glasova usvojeno je Izvješće o radu FERK-a za 2020. godinu.

1. **Prijedlog Financijskog plana –Proračuna FERK-a za 2022. godinu,**

Materijale je dostavio FERK.

Ispred Odbora za energetiku, rudarstvo i industriju obrazlagao je Bahrudin Šarić

U raspravi su sudjelovali: Sanela Klarić i Suad Kaknjo.

S 61 glasom za, bez glasova protiv i jednim suzdržanim glasom, usvojen je Prijedlog Financijskog plana –Proračuna FERK-a za 2022. godinu.

**17.Informacija Federalnog ministarstva energije, rudarstva i industrije u svezi povećanja cijena električne energije u Federaciji BiH,**

Informaciju je dostavila Vlada FBiH.

Informaciju su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dao je Salko Balavac.

U raspravi su sudjelovali: Damir Mašić, Salko Zildžić, Sabina Ćudić, Suad Kaknjo, Bahrudin Šarić, Irfan Čengić, Sanela Klarić, Dževad Adžem, Nihad Čolpa, premijer Novalić i ispred Udruge poslodavaca Federacije BiH Adnan Smailbegović.

Zastupnički dom Primio je na znanje Informaciju Federalnog ministarstva energije, rudarstva i industrije u svezi povećanja cijena električne energije u Federaciji BiH.

Data je kratka stanka glede konzultacija vezanih za zaključke.

Nakon karatke stanke, tajnik Doma pročitao je prijedlog zaključka Kluba zastupnika Naša stranka:

Zaključak I - Obvezujemo Vladu Federacije BiH da donese odluke kojima će ograničiti rast cijena elektrčine energije za gospodarska drustva koja se ne snabdijevaju u okviru univerzalne usluge, na način da povećanje cijene električne energije za pojedinog kupca u 2022. ne smije biti više od 20% u odnosu na ugovorenu cijenu koju je kupac imao na dan 1.9.2021. godine; nije usvojen (23 glasa za, jedan protiv i 37 suzdržanih glasova).

Zaključak II – obvezujemo Vladu Federacije BiH da žurno u zakonodavnu proceduru uputi Nacrt zakona o korištenju obnovljivih izvora energije, nije usvojen (46 glasova za, jedan protiv i 24 suzdržana glasa).

Zaključak III - obvezujemo Vladu Federacije BiH da na sjednici skupštine dioničara Elektroprivrede BiH glasa protiv isplate dobiti akcionarima, nije usvojen (20 za, četiri protiv i 30 suzdržanih glasova).

Zaključak IV - od Vlade Federacije BiH tražimo da obveže Upravni odbor i Menadžment Elektroprivrede BiH da zadržanu dobit koriste namjenski za restruktuiranje i sanaciju rudnika, isplatu ranije nastalih obveza rudnika i razvitak obnovljivih izvora energije, prije svega kao jednokratan poticaj izgradnji prosumerskih postrojenja na obiteljskim kućama, nije usvojen (23 glasa za, šest glasova protiv i 31 suzdržani glas).

Zaključak V- od Vlade Federacije BiH tražimo da u potpunosti implementira tržišna pravila koja je donio Neovisni operater sustava Bosne i Hercegovine, a koja je odobrila Regulatorna komisija za energiju u Federaciji Bosne i Hercegovine, nije usvojen (12 glasova za, jedan glas protiv i 46 suzdržanih glasova).

Zaključak VI - Od Vlade Federacije BiH tražimo da u suradnji s Domom naroda Parlamenta FBiH, učini sve da Program o prestrukturiranju elektroenergetskog sektora u Federaciji BiH koji u tom domu čeka usvajanje već skoro pune dvije godine bude u najskorije vrijeme razmatran i usvojen, nije usvojen (12 glasova za, jedan glas protiv i 51 suzdržani glas).

1. **Kvartalno izvješće o dugu Q3/21,**

Kvartalno izvješće odstavila je glede informiranja Vlada FBiH.

U raspravi nitko nije sudjelovao.

Predstavnički dom primio je na zanje Kvartalno izvješće o dugu Q3/21.

**19.Prijedlog Rezolucije o osudi napada na ustavnopravni poredak države Bosne i Hercegovine, predlagatelj Klub zastupnika SDA,**

Prijedlog Rezolucije dostavio je Klub zastupnika SDA.

Ispred Kluba dodatno obrazloženje dao je Adnan Efendić.

U raspravi su sudjelovali: Marijan Klarić, Irfan Čengić i Mario Mikulić.

S 56 glasova za, 12 glasova protiv i jednim suzdržanim glasom, usvojen je Prijedlog Rezolucije o osudi napada na ustavnopravni poredak države Bosne i Hercegovine.

Klub zastupnika HDZ BiH –HNS predložio je zaključak u svezi ove točke dnevnoga reda - Zastupnički dom Parlamenta Federacije BtH poziva sve relevantne političke subjekte na svim razinama vrasti da poštuju kako presude Ustavnoga suda BiH tako i presude Europskoga suda za ljudska prava koje se međusobno ne isključuju. Retorika sijanja straha, prijetnji i sukoba kojoj svakodnevno svjedočimo je apsolutno neprihvatljiva i ovim putem je oštro osuđujemo. Samo nastavak konstruktivnog dijaloga i postizanje zajedničkog kompromisa svih političkih subjekata može doprinijeti riješavanju političke krize i spriječiti nastavak daljnje diskriminacije naroda i građana ove zemlje. Zastupnički dom Parlamenta Federacije BiH poziva sve političke stranke u BiH da preuzmu političku odgovornost, te ulože maksimalne napore s ciljem nastavka pregovora o izmjenama Izbornoga zakona jer je to jedini put koji vodi deblokiranju državnih i i federalnih institucija, a shodno time deblokira i nastavak euroatlanskog puta BiH. Potvrđuje da je konstitutivnost triju naroda i njihovo legitimno političko predstavljanje temeli Daytonskog - pariškog mirovnog sporazuma. Bilo kakvi pokušaji derogiranja konstitutivnosti koju je upavo Ustavni sud BiH označio kao natkrovljujućim načelom, kao i nasrtaji na legitimno političko predstavljanje, znače rušenje ustavnoga poretka BiH i Daytonskog mirovnog sporazuma. Sve anomalije političkog sustava, koje se reflektiraju kroz diskiminaciju i političku majorizaciju moraju biti otklonjene i usklađene kroz reformu izbornoga zakonodavstva. Osuđujemo sve unitarističke i separatističke politike koje razgrađuju Daytonski mirovni sporazum i dovode u pitanje konstitutivnost naroda.Smatramo da iznošenje maksimalističkih zahtjeva i težnje za radikarnim promjenama Ustava nebitno s koje strane dolaze, dovode samo do daljnjeg produbljivanja kize, dovode do dodatnih podjela i narušavanja povjerenja među narodima i građanima, a koji nije usvojen (14 glasova za, 48 glasova protiv i devet suzdržanih glasova).

**20.Zaključak u svezi preusmjeravanja sredstava iz Proačuna FBiH za 2021. godinu za liječnje djece oboljele od karcinoma, predlagatelj Sanela Prašović-Gadžo,**

Prijedlog Zaključka predložila je zastupnica Sanela Prašović-Gadžo.

U raspravi su sudjelovali: Asim Kamber, Damir Mašić, Sanela Prašović-Gadžo i premijer Fadil Novalić.

Temeljem pojedinačnog očitovanja nije usvojen Prijedlog Zaključaka u svezi preusmjeravanja sredstava iz proačuna FBiH za 2021. godinu za liječnje djece oboljele od karcinoma , (42 glasa za, bez glasova protiv i 12 suzdržanih glasova).

Pod točkom **21. – Izbori i imenovanja**, nije bilo materijala za razmatranje.

Predsjedatelj je zaključio rad 28. redovite sjednice u 21.24.

Transkript i prijepis transkripta sjednice čine sastavni dio Zapisnika.

TAJNIK PREDSJEDATELJ

ZASTUPNIČKOGA DOMA ZASTUPNIČKOGA DOMA

PARLAMENTA FEDERACIJE BIH PARLAMENTA FEDERACIJE BIH

Ivan Miličević Mirsad Zaimović